**ELŐTERJESZTÉS**

**Szombathely Megyei Jogú Város Közgyűlése Jogi és Társadalmi Kapcsolatok Bizottsága 2017. április 25-i ülésére**

**Tájékoztató**

**a 2017. évi városi diáksport programokról, valamint azok költségvetéséről**

A Köznevelési, Sport és Ifjúsági Iroda, a Városi Diáksport Bizottság sportszakmai javaslatait figyelembe véve a korábbi évek gyakorlatának megfelelően elkészítette a 2017. év diáksport programjainak és költségvetésének tervezetét. A tervezet az előterjesztés mellékletét képezi.

Kérem a Tisztelt Bizottságot, hogy a tervezetet megtárgyalni, és azt elfogadni szíveskedjék.

Szombathely, 2017. április 14.

(:Koczka Tibor:)

**HATÁROZATI JAVASLAT**

**…../2017. (IV. 25. ) Jogi és Társ.Kapcs. Biz. sz. határozat**

1./ Szombathely Megyei Jogú Város Közgyűlésének Jogi és Társadalmi Kapcsolatok Bizottsága a 2017. évi városi diáksport programok tervezetét az előterjesztés melléklete szerinti tartalommal elfogadja.

2./ A Bizottság felkéri a Közgazdasági és Adó Osztályt, hogy - a Köznevelési, Sport és Ifjúsági Iroda által elkészítendő pénzeszköz átadási szerződés alapján - a „Gyermek és ifjúsági sport” tételsorról a Szombathelyi Sportközpont és Sportiskola Nonprofit Kft. részére, a 2016/2017. tanév második féléves programjainak megvalósítására, valamint a 2017 szeptember, októberi diáksport eseményekre tízmillió forintot biztosítson.

**Felelős: dr. Takátsné dr. Tenki Mária Jogi és Társ. Kapcs. Bizottsága**

**elnöke**

**(dr. Bencsics Enikő, az Egészségügyi és Közszolgálati Osztály vezetője,**

**Stéger Gábor, a Közgazdasági és Adó Osztály vezetője)**

**(Kovács Balázs a Köznevelési, Sport és Ifjúsági Iroda vezetője)**

**(Rácz Róbert a Szombathelyi Sportközpont és Sportiskola Nonprofit Kft. ügyvezető igazgatója)**

**Határidő: azonnal**